OpenLLM-France/wikimedia huggingface dataset:
# Jean Roudot

Jean Roudot, ganet d'an 29 Gouere 1871 e Sant-Wazeg ha marvet d'ar 26 Gouere 1921 e Penharz, a oa beleg ha skrivagner brezhonek.
Kelenner e voe kloerdi bihan Pontekroaz (1894) ha goude-se kure e Lanniliz (1901). Troet e oa gant ar mennozhioù katolik sokial, ha lakaat a reas Marc Sangnier, krouer luskad An Erv (Le Sillon), da zont da brezegenniñ da Lanniliz, e 1910, er bloavezh end-eeum ma voe eskumunuget hennezh gant ar pab.
Krouiñ a reas ur gazetennig divyezhek anvet Le petit semeur de Lannilis (1909-1921) ha kenlabourat a reas gant Feiz ha Breiz. Skrivañ a reas pezhoù-c'hoari brezhonek ha lakaat a reas c'hoari anezho e Lanniliz.
Kuitaat a reas ar barrez-se e 1915 pa voe anvet da gure e Penharz.

## Oberennoù

* 1906 : Maro Sant Tremeur, Le Courrier du Finistère, Brest
* 1911 : An aotrou Tromenec'h, pe Chapel an Absolven, Moullerezh ar C'hastell, Brest (adembannet gant Aber, 2024)
* 1913 : Salaün ar Foll, Moullerezh ar C'hastell, Brest
# Patriote (Dispac'h Gall)

Ar strollad Brogarour (galleg: Parti patriote) a oa ul luskad politikel e-kerzh an Dispac'h Gall hag en doa bodet da gentañ ar re o devoa c'hoant da gaout un Emvod ar stadoù-Meur a-raok dont da vezañ ur ger evit ober anv eus an dud a-du gant an Dispac'h Gall. Ster ar ger a gemm neuze hervez piv a implije anezhañ hag e peseurt koulzad.
# Hayat Tahrir al-Sham

Hay'at Tahrir al-Sham (arabeg: هيئة تحرير الشام‎, Hayʼat Taḥrīr al-Shām, "Aozadur evit Dieubiñ ar Sav-heol"), anvet alies Tahrir al-Sham, brudet ivez evel al-Qaeda e Siria, zo ur strollad Salafisted sunnit oberiant hag a gemer perzh e Brezel diabarzh Siria. Krouet e oa bet ar strollad d'an 28 a viz Genver 2017 pa voe kendeuzet ar strolladoù Jabhat Fateh al-Sham (Talbenn al-Nusra), Talbenn Ansar al-Din, Jaysh al-Sunna, Liwa al-Haqq, hag al Luskad Nour al-Din al-Zenki. Ur wech embannet ha lañset an aozadur nevez, strolladoù hag hiniennoù all a zo deuet e-barzh.
Abaoe 2021, an HTS eo bet al luskad milourel galloudusañ en Eneberezh sirian. Renket eo bet e-touez an aozadurioù sponterien gant Stadoù-Unanet Amerika, ar Rouantelezh-Unanet, Rusia, Kanada, an Unvaniezh Europat ha lod broioù all.
# Vaksin

Ur vaksin a vez graet eus un aozadenn viologel a zegas un immunegezh oberiant a-enep ur stumm resis eus ur poread pe ur c'hleñved red. Efedusted ha surentez ur vaksin a vez studiet spis ha gwiriet. Evit darn eus ar vaksinoù e vez kaoz eus un aozadenn viologel gant un ajant savet diwar un doare sioulaet pe marvet eus ur mikrob, an toksinoù, pe unan eus proteinoù diavaez anezhañ. An ajant a vroud reizhiad immunekaat ar c'horf da gompren eo an ajant un dañjer, da zistrujañ anezhañ, ha da vezañ kap da zerc'hel soñj anezhañ ha da lazhañ anezhañ pe reoù damheñvel ma vez ur c'hontamadur da zont c'hoazh e-barzh ar c'horf.
# International Practical Shooting Confederation

An IPSC (International Practical Shooting Confederation, Kengevredad Etrebroadel an Tenn Pleustrek) eo ar c'hengevredad a ren war an tenn pleustrek, ur sport ma ranker tizhout sibloù a-drugarez da armoù-tan damaotomatek, en ur fiñval. Savet e oa bet e 1976 er Stadoù-Unanet tro-dro da dennerien evel Jeff Cooper. An FFTir, kevredad gall ar sportoù tennañ, zo ezel anezhañ. E 2022 e oa kevredadoù 109 bro o kemer perzh en IPSC. Labourat a ra evit ma vo degemeret ar sport er C'hoarioù Olimpek.

## Daveennoù

* ↑ (en) History of Practical Shooting war lec'hienn an USPSA, kevredad stadunanat ar sport (lennet d'an 03/12/2024)
* ↑ (en) Kinnig an IPSC d'an House of Commons kanadian, miz Here 2022 (pellgarget d'an 03/12/2024)
# Lezenn vrezel

Al Lezenn vrezel a vez graet eus erlec'hiadur ur gouarnamant trevour gant lezennoù milourel hag astaladur al lezennoù trevour kement hag an aozadurioù demokratel e-pad ur mare. Al lezenn vrezel a c'hell padout ur mare dibad pe ur mare resis hervez bonreizh ar vro. Ar frankizoù trevour a vez ehanet alies keit ha ma pad al lezenn vrezel. Peurliesañ e vez disklêriet ar stad-se dre ma vez ur brezel pe ur gwallzarvoud evel un emsavadeg er vro pe c'hoazh pa vez gwallreuzioù naturel. Gellout a ra al lezenn vrezel bezañ lakaet da dalvezout ivez pa vez un taol-stad milourel.

## Kenarroud

Daoust m'eo bet disklêriet alies e-kerzh an istor, al lezenn vrezel a chom un ober gwelet fall. Ar wech kentañ ma voe graet gant an droienn "lezenn vrezel" a oa e 1628 e Rouantelezh Bro-Saoz, pa oa bet an Aotrou Matthew Hale o tiskrivañ al lezenn vrezel evel "lezenn ebet, met un dra gouzañvet muioc'h evit aotreet hervez lezenn." Kozh eo an arroudenn-se met chom a ra un dra gwirion en un toullad broioù dre ar bed hiziv-an-deiz. Evit darn eus an implijoù a vez graet eus al lezenn-se ez eo un ezhomm e-tal darvoudoù drastus muioc'h evit un implij gwirel, ha ma vez broioù o kaout aotreoù resis da implij al lezenn vrezel, evit un darn n'eus ket eus ur framm resis a aotre an implij pe get. Evit ar broioù na aotreont ket en un doare eeun disklêriadur al lezenn vrezel, met lec'h ma vez lakaet da dalvezout memestra, an doare gwirel diazez e vo "ar redi" d'en ober, pe un digarez a seurt-se embannet gant penn ar Stad pe an aotrouniezh nevez erruet er galloud.

## Ukraina

Framm implij al lezenn vrezel en Ukraina a oa bet savet e 2015, gant an anv "War ren gwirel al Lezenn Vrezel". Prezidant Ukraina eo a choaz embann al lezenn vrezel met ret eo e vije degemeret gant ar Verkhovna Rada.

## Sukorea

E miz Here 1946, Gouarnamant milourel ar Stadoù-Unanet e Korea a embannas al lezenn vrezel evel diskoulm da Emsavadeg Daegu. D'ar 17 a viz Du 1948, gouarnamant ar prezidant Syngman Rhee a embanne al lezenn vrezel evit talañ ouzh Emsavadeg Jeju. D'an 19 a viz Ebrel 1960, ar Gouarnamant Rhee a embanne adarre al lezenn vrezel evit mougañ Dispac'h Ebrel.
D'an 3 a viz Kerzu 2024, ar prezidant Yoon Suk Yeol a embanne ur stad a reuziad gant al lezenn vrezel evit "gwareziñ frankiz Sukorea a-enep an nerzhioù komunour norzhkorean hag evit freuzañ an hiniennoù enep-stad". D'ar 4 a viz Kerzu 2024 da 01:01 AM KST, 190 lezennour a oa er Vodadenn Vroadel o doa votet evit tennañ al lezenn vrezel raktal.
# Sept-Vents

Kumunioù Bro-C'hall :
| Anv | Sept-Vents |
| Skoed | |
| Lec'hiadur Sept-Vents en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Bayeux |
| Etrekumuniezh | Communauté de communes Pré-Bocage Intercom |
| Kanton | Monts d'Aunay |
| Kod INSEE | 14672 |
| Kod post | 14240 |
| Maer | Michel Delaroque (dileuriet) |
| Amzer-gefridi | 2017-2020 |
| Gorread | 12,52 km² |
| Led | 49° 04' 36" Norzh |
| Hed | 00° 49' 09" Kornôg |
| Uhelder kreiz | .. m |
| Uhelder bihanañ | 94 m |
| Uhelder brasañ | 233 m |
| Poblañs hep kontoù doubl | 432 (2021) |
| Stankter | 35 a./km² |
| Lec'hienn ar gumun | |
Sept-Vents a oa ur gumun e Bro-C'hall e departamant Calvados e Normandi. Bodet e voe d'ar 1añ a viz Genver 2017 gant teir c'humun all d'ober ur gumun nevez: Val-de-Drôme.

## Douaroniezh

* War lez ar stêr Drôme emañ Sept-Vents.

## Istor
### XX$^{vet}$ kantved
#### Eil brezel-bed

* Spt-vents ouzh ur banell-heñchañ alaman.
* Emgann Normandi: dieubet e voe Sept-Vents d'an 30 a viz Gouere gant ar "15th Scottish Infantry Division" hag ar "6th Guards Tank Brigade" eus lu ar Rouantelezh-Unanet$^,$; mervel a reas pevar den nann-soudard e Sept-Vents, daou anezhe abalamour d'ar bombezadegoù, unan all a voe lazhet gant an Alamaned.

## Monumantoù ha traoù heverk

* An iliz katolik.
* Nev an iliz.
* Ar monumant.
* Iliz katolik "Intron-Varia", luc'hskeudennoù$^,$.
* Monumant ar re varv.

## Emdroadur ar boblañs 1962-2008

Niver a annezidi

## Tud

* Jean-Louis Giraud-Soulavie, beleg katolik, istorour, douaroniour, geologour, meneztanour, skrivagnour, kannadour ha politikour gall, a voe anvet da berson parrez Sept-Vents e 1787.
* George Charles Grey.

## Notennoù ha daveoù

* ↑ (fr)Mémorial de Coudehard-Montormel La dernière bataille de Normandie
* ↑ (fr)Normandie 44 la mémoire
* ↑ (fr)Mémorial des victimes civiles en Normandie
* ↑ (fr)Skeudennoù - Clochers de France
* ↑ (fr)Luc'hskeudenn e Panoramio
# Biéville (Manche)

Biéville :
| Ar maerdi. ||
| Bro | Normandi Avranchin |
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Condé-sur-Vire |
| Kod kumun | 50054 |
| Kod post | 50160 |
| Maer Amzer gefridi | Philippe Briard 2020-2026 |
| Etrekumuniezh | Saint-Lô Agglo |
| Poblañsouriezh ||
| Poblañs | 193 ann. (2021) |
| Stankter | 35 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 82 m — brasañ 160 m |
| Gorread | 5,56 km² |
| kemmañ |
Biéville zo ur gumun c'hall eus Manche, e Kanton Condé-sur-Vire.

## Douaroniezh

* War lez ar stêr Drôme emañ Biéville.

## Istor
### Dispac'h Gall

* Krouet e voe ar gumun e 1790 diwar ar barrez katolik. Lakaet e voe e Kanton Saint-Jean-des-Baisants hag e Distrig Saint-Lô. Lakaet e voe en Arondisamant Saint-Lô e 1800 hag e Kanton Thorigny e 1801.

### XX$^{vet}$ kantved
#### Brezel-bed kentañ

* Mervel a reas pevarzek gwaz eus ar gumun abalamour d'ar brezel, eleze 4,86% ag ar boblañs hervez an niveradeg bet graet e 1911.

#### Eil brezel-bed

* Mervel a reas ur milour ha daou waz nann-soudard ag ar gumun abalamour d'ar brezel.

## Monumantoù ha traoù heverk

* An iliz katolik ha monumant ar re varv.
* Iliz katolik Sant Pêr, luc'hskeudennoù.
* Monumant ar re varv er vered, e-tal an iliz katolik, luc'hskeudenn.

## Emdroadur ar boblañs 1962-2021

Niver a annezidi

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
# La Lande-sur-Drôme

Kumunioù Bro-C'hall :
| Anv | La Lande-sur-Drôme |
| Skoed | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Bayeux betek 2016, Vire abaoe 2017 |
| Etrekumuniezh | Communauté de communes Pré-Bocage Intercom |
| Kanton | Monts d'Aunay |
| Kod INSEE | 14350 |
| Kod post | 14240 |
| Maer | Stéphane Moisseron (dileuriet) |
| Amzer-gefridi | 2020-2026 |
| Gorread | 1,57 km² |
| Led | 49° 04' 12" Norzh |
| Hed | 00° 52' 04" Kornôg |
| Uhelder kreiz | .. m |
| Uhelder bihanañ | 89 m |
| Uhelder brasañ | 132 m |
| Poblañs hep kontoù doubl | 68 (2021) |
| Stankter | 43 a./km² |
| Lec'hienn ar gumun | |
La Lande-sur-Drôme a oa ur gumun e Bro-C'hall e departamant Calvados e Normandi. Bodet e voe d'ar 1añ a viz Genver 2017 gant teir c'humun all d'ober ur gumun nevez: Val-de-Drôme.

## Douaroniezh

* War lez ar stêr Drôme emañ La Lande-sur-Drôme.

## Istor
### XX$^{vet}$ kantved
#### Eil brezel-bed

* Emgann Normandi, 1944: mervel a reas un den nann soudard e La Lande-sur-Drôme abalamour d'ar brezel e miz Gouere.

## Monumantoù ha traoù heverk

* An iliz katolik.
* Iliz katolik Saint-Sauveur et Saint-Gorgon, luc'hskeudennoù.

## Emdroadur ar boblañs 1962-2018

Niver a annezidi

## Melestradurezh

* Ar maerdi.

## Notennoù ha daveoù

* ↑ (fr)Mémorial des victimes civiles en Normandie
* ↑ (fr)Clochers de France
# Airou

An Airou zo ur stêr e Normandi e Bro-C'hall, 30,5 km hed dezhi; treuziñ a ra departamant Manche. Tremen a ra dre La Trinité (andon), Rouffigny, Bourguenolles, La Lande-d'Airou, Le Tanu, La Haye-Pesnel, Beauchamps, Le Mesnil-Rogues, La Meurdraquière, Champrepus, Le Mesnil-Villeman, Le Mesnil-Amand . Kemberiñ a ra gant ar Sienne e Ver.
# Marc'hadour-red

Ur marc'hadour-red zo ur marc'hadour hag a ya a gêr da gêr, hag a di da di, da werzhañ e varc'hadourezh.
Pa veze an darn vrasañ eus an dud o chom war ar maez, e tegase marc'hadourezh ar c'hêrioù da di an dud : levrioù, kazetennoù, danvez, dilhad, seizennoù, louzoù, c'hoarielloù, kontilli, ... Alies e tougent o marc'hadourezh war o c'hein.
# 9 Kerzu

← Kerzu → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |

## Darvoudoù

* 1905 : votet al lezenn dispartiañ ar Stad diouzh an ilizoù e Frañs.
* 1931 : aprouet eo bonreizh an Eil Republik Spagnol gant parlamant Spagn.
* 1933 : dizuet eo Frañsez-Mari Laorañs, bet fuzuilhet e Châlons-sur-Marne (Marne) d'an 19 a viz Here 1914, goude tamall dezhañ bezañ emvuturniet (e gaou).
* 1961 : dizalc’hidigezh Tanganyika.
* 1987 : deroù an Intifada gentañ.
* 1990 : Lech Wałęsa dilennet da brezidant e Polonia.

## Ganedigezhioù

| John Milton | Claude Louis Berthollet |
* 1392 : Pedro, Dug Coimbra.
* 1594 : Gustav II Adolf, roue Sveden.
* 1608 : John Milton, barzh saoz.
* 1748 : Claude-Louis Berthollet, kimiour gall.
* 1842 : Pyotr Kropotkin, prederour ha skrivagner rusian.
* 1862 : Ernest de Chamaillard, livour breizhat.
* 1868 : Fritz Haber, kimiour alaman, tapet Priz Nobel ar Gimiezh gantañ e 1918.
* 1895 : Dolores Ibárruri, komunourez spagnol.
* 1901 : Jean Mermoz, nijer gall.
* 1916 : Kirk Douglas, aktour stadunanat.
* 1929 : Bob Hawke, kentañ ministr Aostralia.
* 1947 : Jana Bellin, meurc'hoarierez echedoù tchek ha breizhveuriat.
* 1954 : Jean-Claude Juncker, kentañ ministr Luksembourg.
* 1985 : Ernesto Inarkiev, meurc'hoarier echedoù rusian.

## Marvioù

* 1565 : ar Pab Pi IV.
* 1641 : Antoon van Dyck, livour flamank.
* 1669 : ar pab Klemañs IX.
* 1706 : Pedro II, roue Portugal.
* 1798 : Johann Reinhold Forster, pastor kalvinat ha naturour alaman.
* 1991 : Berenice Abbott, luc'hskeudennerez stadunanat.
* 2008 : Dražan Jerković, melldroader etrebroadel ha gourdoner yougoslav.

## Lidoù

* Devezh a-enep al linkrerezh.
* Katoliked:
** Santez an deiz : Santez Erell;
** Sant an deiz : sant Beuzeg .
# Alf Sommerfelt

Alf Sommerfelt (23 a viz Du 1892 - 12 a viz Here 1965) a oa ur yezhonour norvegiat hag ar c'helenner kentañ war ar yezhoniezh e Norvegia. Labourat a reas e Skol-Veur Oslo etre 1931 ha 1962.

## Buhez prevez

Ganet e oa e Trondheim (Norvegia). Dimezet e oa gant ar skrivagnerez Aimée Sommerfelt. Mervel a reas e Nes (Norvegia) diwar ur gwallzarvoud war an hent.

## Yezhoniezh

Sommerfelt en doa studiet e Pariz. Asambles gant Olaf Broch e savas an Norwegian association for linguistics e 1924. Skrivañ a reas ivez levrioù evit lakaat ar muiañ a dud da anavezout ar yezhoniezh. Dedennet e oa gant ar yezhoù keltiek, ha dont a reas da Vreizh meur a wech, ma studias lod eus rannyezhoù ar brezhoneg. Sevel a reas e 1958 ar gelaouenn Lochlann.

## Levrlennadur diglok

* Sommerfelt, Alf, 1921: Le Breton parlé à Saint-Pol-de-Leon : Phonétique et morphologie
* Sommerfelt, Alf, 1922: The dialect of Torr Co. Donegal. Videnskapsselskapets skrifter II. Hist.-filos. kl. 1-2
* Sommerfelt, Alf, 1962 : Notes sur le parler de Dourduff en Plouézoc’h (Finistère), Lochlann, II, 58-92.

## Notennoù

* ↑ Problèmes de linguistique, in Annales de Bretagne niv. 70, p. 513, 1963. http://www.persee.fr/web/revues/home/prescript/article/abpo_0003-391x_1963_num_70_4_4522
# Lea De Mae

Lea De Mae a oa anv-micher an aktourez pornografek tchek Andrea Absolonová. Ganet e oa d'ar 26 a viz Kerzu 1976 hag aet da Anaon d'an 9 a viz Kerzu 2004. Splujerez e oa er skipailh tchek etrebroadel pa reas ul lamm fall. Aktourez pornografek e teuas da vezañ. Taget e voe gant ur Glioblastoma, ur stumm krign-bev an empenn tagus, ha mervel a reas da 27 vloaz.
# Global Positioning System

Ar Global Positioning System ("Reizhiad lec'hiañ hollek"), berraet dre GPS peurliesañ, zo ur reizhiad hag a c'hall lec'hiañ dre loarell kement implijer war an Douar pe en e ardremez, gantañ ur resever GPS, ne vern pelec'h e vefe (gant ma vo a-wel da beder loarell da vihanañ), noz-deiz ha ne vern liv a zo gant an amzer. Gallout a ra reiñ lec'hiadurioù hag euriadurioù resis-kenañ. Gant Stadoù-Unanet Amerika e vez dalc'het a-ratre ar reizhiad digoust-se.
a vo kavet e Wikimedia Commons.
# Manuel Suárez Fernández

Manuel Suárez Fernández oa ur beleg spagnol, ezel eus urzh ar Brezegerien, bet eo bet Mestr Urzh an Dominikaned etre 1946 ha 1954.
Ganet oa bet e Herias (Asturias) d'ar 5 a viz Du 1895. Aet eo da Anaon d'an 30 a viz Mezheven 1954 e Perpinyà (Katalonia).
Bet eo bet da gentañ e skol La Frecha. Mon a reas da skolaj an Dominikanded en Oviedo e 1905. Mont a reas goude da Skolaj Corias e Cangas del Narcea. Novis e voe e Padrón (Galiza). Studiañ a reas an deologiezh e kouent San Esteban e Salamanca. Eno e lidas e oferenn gentañ e 1924.
Studiañ a reas pelloc'h an deologiezh en Universidad Dominica de Corias. Studiañ a rae ar gwir ivez ha degemeret e voe doktor war ar gwir en Universidad Central.Studiañ a reas e Freiburg (Bro-Suis). Kelenner gwir er Skolaj Angelicum eo bet. Rektor eo bet ha war memes tro Prokulor e lez-varn ar Rota. Ezel eus meur a bodad pabel.
D'an 20 a viz Gwengolo 1946 e voe dilennet 80vet Mestr Urzh an Dominikaned gant chabistr meur Roma, pevarzekvet spagnol o seveniñ ar garg-se.
Desket-kaer e komze pouezusañ yezhoù ar bed. War c'houlenn ar Pab Pi XII e kemeras perzh e kenaozadur an Emglev etre Bro-Spagn hag ar Vatikan.
O vont eus Roma da Las Caldas del Besaya (Cantabria) evit ren chabistr ar Proviñs oa d'en doe ur gwallzarvoud karr-tan. Lazhet e voe e sekretour ivez. Lidet eo bet o obidoù war an ton bras e Madrid. Kaset e voe ar c'horfoù goude da Caleruega.
Ezel oa eus Consejo Superior de Investigaciones Científicas (Kuzul uhel an imbourc'où skiantel), Grande de España (Den meur a Vro-Spagn) a gentañ klas oa,(hervez ur gwir bet roet gant roueed Spagn da hêred Sant Dominig e penn Urzh ar Brezegerien ; ha resevet en doa e 1950 la Gran Cruz de Isabel la Católica. Embannet en do e 1931 e Roma e levr De remotione parochorum.
# Gouriz

Ur gouriz a zo ur vandenn danvez pe lêr (pe danvezioù all) gwevn peurliesañ, stag pe get ouzh an dilhad. Gwisket e vez tro-dro d'an dargreiz a-benn derc'hel ar bragoù. Implijet e vez ivez evel bitrak giz.
Hervez ar c'hiz e vez gwisket ar gouriz uhel pe get : etre an hantergorf hag an divlez. Ma'z eo gourizoù lêr ar re voutinañ ez eus ivez gourizoù danvez pe plastik. Kinklet e vezont ivez : plezhet pe kinklet gant tachoù e c'hallont bezañ. Meur a zoare a zo ivez da lakaat ur gouriz da zerc'hel : gant ur skoulm, gant ul lagadenn pe un doare all da stardañ.

## Gourizoù arbennik

Gourizoù micher zo ivez, evel re ar boliserien, ar soudarded, re ar venec'h. Anaout a reer ivez:
* ar gourizoù boledoù
* gouriz diorged
* gouriz surentez

## Gourizadoù

Anv a vez eus gourizadoù e douaroniezh ha steredoniezh.
* gourizad Kuiper

## Pennadoù kar

* obi
* Sacro Cingolo

## Skeudennoù

* Gouriz lêr klasel, a vez serret gant ul lagadenn
* Gourizoù liesseurt
* Lagadennoù gourizoù
a vo kavet e Wikimedia Commons.
# Waze

Waze (/weɪz/ ; eus ar saozneg ways, "hentoù") zo ur meziant-lec'hiañ perc'hennet gant Google hag a ya en-dro dre ar reizhiad GPS.
Gallout a ra bezañ implijet dre ur boellgomzer, un urzhiataer pe un dablezenn, gant ma vo gouest ar benveg da implij ar GPS ha da ziskouez ur gartenn-lec'hiañ.
Gant ar meziant Waze e c'haller kaout an hent resis etre daou boent, an amzer rekis evit mont eus an eil d'egile, ha disklêriadennoù kudennoù hent (stankadennoù, gwallzarvoudoù, radarioù da vuzuliaén an tizh). Evit implijout ar meziant e ranker kaout ar rouedad hezoug dre ma vez nevesaet ar gartenn a-feur ma veajer. Digoust eo ar pellgargañ hag an implij.

## Liammoù diavaez

* (en) Lec'hienn ofisiel
# Calais

Calais :
| Ar gêr gwelet eus nij. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Calais (pennlec'h) |
| Kanton | Pennlec'h pevar c'hanton |
| Kod kumun | 62193 |
| Kod post | 62100 |
| Maer Amzer gefridi | Natacha Bouchart 2014-2020 |
| Etrekumuniezh | Communauté d'agglomération du Calaisis |
| Lec'hienn web | https://www.calais.fr/ |
| Poblañsouriezh ||
| Poblañs | 67 544 ann. (2020) |
| Stankter | 2 016 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 18 m |
| Gorread | 33,5 km² |
| kemmañ |
Calais (en izelvroeg: Kales, e flandrezeg kornôgel: Cales) a zo ur gêr hag ur gumun eus departamant ar Pas-de-Calais e Bro-C'hall. Pennlec’h Arondisamant Calais eo. Kêr bobletañ an departamant eo.

## An anv

Meur a zisplegadenn zo d'an anv. Hervez Xavier Delamarre e teufe eus ar ger galianek caleto-, kalet, a gaver en anv Caleti, Caletes, pobl eus Galia he deus roet hec'h anv d'ar pays de Caux.

## Istor

E Norzh Pikardi e oa Calais, e-kichen Artez ha Flandrez. Tremen eo meur a wezh dindan sujite Bro-Saoz hag hini Bro-C'hall.

### XIV$^{vet}$ kantved

* Seziz Calais, 1346-1347

### XX$^{vet}$ kantved
#### Brezel-bed kentañ

* 1920: roet e voe ar Groaz Brezel 1914-1918 d'ar gumun.

#### Eil brezel-bed

* 1940: distrujoù a voe e kêr e-pad ar seziz e-doug Emgann Bro C'hall e dibenn miz Mae (22-26 a viz Mae).

## Douaroniezh

* Calais gwelet eus ar C'hab Blanc-Nez.
* War lez Mor Breizh ha Mor an Hanternoz emañ Calais.

## Dave ha notennoù

* ↑ Roadennoù ofisiel e lec'hienn an EBSSA
* ↑ Dictionnaire de la langue gauloise, éditions errance 2003. p. 97
* ↑ Pages 14-18
# Pont-Siân

Ur gêriadenn eus Kembre eo Pont-Siân e Kontelezh Ceredigion. Tremen a ra ar stêr Cletwr drezi a-raok mont da gemberiñ gant ar stêr Teifi.
Ur skol kentañ derez zo, ur stalig, hag un ti-kêr.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •